JUMAL KÕNELEB
Tervist!
Kui rajasime Agape Keskuse, andis Jumal meile ühe juhtnööri.
Johannese 15:12 on kirjas Jeesuse käsk:
"Armastage üksteist!"
See on olnud kandev visioon
ning argipäeva sees vahel ka paras katsumus.
Oleme samas õppinud väga palju.
Pole midagi tähtsamat armastusest.
Oleme juba mitmes saateosas armastusest rääkinud.
Täna on mul üks küsimus.
Jeesus andis meile käsu:
"Armastage üksteist nagu mina olen teid armastanud!"
Tahaks küsida, kas siis tohib üldse tülitseda?
Kas tohib tülitseda?
Kas see tähendab,
et peame kristlastena olema nagu jalamatid?
Kas peame alati naeratama ega tohi tundeid välja näidata?
Kas tohime julgeda öelda oma arvamust välja?
Kas tohime seista vastu enese või teiste väärkohtlemisele?
Kas tohib tülitseda?
See on väga tähtis teema.
Mõned on harjunud sellega, et ütlevad alati, mida sülg suhu toob.
Teisi on kasvatatud uskuma,
et oma arvamust ei tohi kunagi väljendada.
Peab hoidma suu kinni.
Need mõlemad kannavad väga halba vilja.
Kui alati öelda, mida sülg suhu toob, saavad sageli teised inimesed haiget.
Kui aga hoiad kõik eneses, siis haavad iseennast.
Kuidas siis tegutseda?
Kas peaksime olema jalamatid nagu Joy ütles
või peame alati ütlema välja, mida me millegist arvame
ning kujutama ette, et kristlastena teame alati, mis on õige ja tõde?
Just nii. - Kas pole nii?
Timoteosele 2:24 ütleb nii:
"Issanda sulasel ei ole tarvis tülitseda,
vaid ta olgu lahke kõikide vastu,
osav õpetama, valmis kannatama kurja."
Kas Issanda sulane tähendab ainult pastoreid?
- Ei lähe läbi! Vabandust jah, tuleb olla kena.
See käib meie kõikide kohta.
Vaatasin, mida tähendab algkeeles väljend "tülitsema".
See tülitsemine on algkeeles "machomai": [mä'-kho-mī].
Kuidas iganes seda hääldataksegi. Machomai.
Ei tohiks olla nii matšo.
"Machomai" tähendab tülitsemist ja vaidlemist,
väitlemist, kaklemist, võitlemist või sõdimist.
Kaklemine ja vasturääkimine on midagi muud, kui enese kaitsmine.
Mul on selles asjas kogemusi. - Kas tõesti? - On küll.
Kas räägid meie abielust? - Ei. - Eks seal ole ka neid näiteid.
Olen kogemusi saanud ja elanud sellises keskkonnas,
kus peetakse vabalt tülitsemist oluliseks.
Seal mõeldi, et on tähtis ennast täiesti vabalt väljendada.
Öelda kõik välja, mis suust välja tulla tahab.
Mis vähegi pähe tuleb. - Mida süda parajasti täis on.
Tohib karjuda teiste peale ja teisi süüdistada.
Tagantjärgi siis selgitati asju ja paluti andestust.
Ma õppisin ennast väljendama.
Ma õppisin ka olema kaitsepositsioonil
ja õppisin, et inimese juttu ei saa usaldada.
Jutud võivad millal iganes muutuda. - Ja teha haiget.
Inimeste suust võib millal tahes tulla välja solvavaid sõnu.
Hiljem olen elanud keskkonnas, kus praktiseeritakse enesevalitsust.
See tähendab, et asjadest
ei räägita, kuidas iganes.
Kõigest tohib rääkida ja kõike peab selgitama,
aga seda tuleb teha nii,
et armastus ja ühendus teisega ei katke.
Arutelu peab olema asjalik.
See on väga hästi öeldud, et ühendus ja austus peavad püsima.
Kui seda võiks lühidalt kokku võtta,
siis kõigest tohib rääkida, aga seda peab tegema viisakalt.
Mina elasin lapsena hoopis teistsuguses perekonnas.
Mu suguvõsas oli küll esinenud ka tülisid
ja vanemate lapsepõlvekodud polnud nii helged ja rahulikud
ning seal ei olnud kõik nii harmooniline,
aga mu ema oli otsustanud, et ta käitub teisiti.
Mu lapsepõlvekodus vanemad ei tülitsenud
või kui nad seda tegid, siis mitte laste nähes.
Ma elasin atmosfääris, kus vanemad näitasid armastust välja.
Nad aktsepteerisid teineteist, naeratasid üksteisele,
vahel hoidsid teineteist embuses ja rääkisid julgustavaid sõnu.
Oli armastav ja rahulik õhkkond.
Tahaksin rõhutada, et mu vanemad polnud isegi usklikud.
Sellegipoolest lõid nad sellise atmosfääri.
Tahan rääkida sellest selle pärast, et atmosfäär, milles me elame -
olgu see siis kodu või töökoht, see mõjutab meid.
Kui atmosfäär on täis tülisid, vaidlemist ja kadestamist,
siis tekib rahutus ka laste sisemuses.
See mõjutab lapsi väga palju.
Kui see on algusest peale nii, on see lapse jaoks väga kahjulik,
sest sellest ümbritsevast atmosfäärist kujuneb lapse sisemine olukord.
See on päris karm, aga see on ka tõde.
Kas tahad öelda, et su vanemate loodud turvaline kodu,
kujundas ka sinu sisemust. - Jah.
Sellest kodusest õhkkonnast sai minu sisemine keskkond.
Tähendab, et rahu sinu sisemuses
on loomu poolest püsivam?
Just. Ma olin rahulik juba enne usklikuks saamist.
Muidugi polnud see igavene rahu või rahu seoses surmahirmuga,
aga minus oli sisemine rahu, mis tuli kodusest atmosfäärist
ning seda väärtustati kodus ilma seda teadvustamata.
Püüti õpetada olema armastav.
Kui see oli võimalik mu vanemate jaoks,
kes ei olnud isegi usklikud,
kui palju enam on see võimalik meile, kellel on kogu Jumala antud jõud
ning Tema kuningriik meie sisemise jõuvaruna.
Jeesus ei andnud meile seda käsku niisama.
Ta teadis, kui tähtis on armastuse valimine.
See on tähtis just kodus.
Asju tuleb arutada ülesehitavalt, keskendudes lahenduse leidmisele.
Konfliktide lahendamine sel moel, et eesmärk on lahenduse leidmine.
Teise mõistmise poole püüdlemine.
Efeslastele 4:29 on kirjutatud nii:
"Ühtegi nurjatut sõna ärgu tulgu teie suust,
vaid rääkige ainult seda, mis on hea teiste ülesehitamiseks,
et kuuljad saaksid armu.
Ja ärge kurvastage Jumala Püha Vaimu."
Ma mõtlen, et nagu minu süda on õrn, nõnda on ka Issanda süda õrn.
Haavav vihameelsus teeb Issanda murelikuks.
Samamoodi nagu see teeb ka murelikuks mind.
"Kõik kibedus ja raev ja viha ja kisa ja teotamine" - Joy!
"Kõik kibedus ja raev ja viha ja kisa ja teotamine."
Need on jälle head sõnad, mis lausa lõikavad,
aga mul on hea meeles pidada...
- Et siin on öeldud: kõik.
Kõik see "jäägu teist kaugele eemale koos kogu kurjusega."
"Olge üksteise vastu lahked, halastajad, andestage üksteisele,
nii nagu ka Jumal on teile andestanud Kristuses."
Ühesõnaga see, millest Piibel räägib
ja mis oleks kasulik meil kõigil - ka minul, selgeks õppida,
on enesevalitsus. - Just see. Sa ütlesid välja.
Kui Piibel ütleb, et ärge öelge ühtki nurjatut sõna
ning kõik kibedus ja kadedus jäägu meist kaugele.
Jumal tahab anda meile jõudu enese üle valitsemiseks.
Ka siis, kui on olnud halb päev ja oleme väsinud.
See on kirjas Piiblis, aga seda tõestavad ka uurimused.
On väga huvitav, kui oluline on enesevalitsemise kunst.
Tehti üks rahvusvaheline uurimus, kus uuriti pikaajaliselt
inimeste arengut sünnist, kuni täiskasvanueani.
See on maailma suurim pikaajaline uurimus.
Jälgiti laste arengut sünnist täiskasvanueani välja
ning uuriti kõike: perekonna sotsiaalset tausta,
seda, kas peres oli abielulahutusi ja kõike muud.
Vaadeldi majanduslikku seisu,
haridustaset, intelligentsust ja haridustee pikkust.
Kõikvõimalikud asjad võeti arvesse.
Vaadeldi, millised asjad mõjutasid kõige rohkem seda,
milliseks inimese elu kujunes?
Olid nad täiskasvanuina õnnelikud?
Olid neil head suhted inimestega?
Suutsid nad unistusi ellu viia?
Mis olid kõige määravamad tegurid?
Võime kergelt mõelda, et see võis olla andekus,
sotsiaalne positsioon, vanemate majanduslik jõukus
või midagi selle sarnast.
On tähelepanuväärne, mida see uurimus näitas.
Kõige olulisem asi laste puhul oli nende võime ennast valitseda.
Need lapsed, kes suutsid ennast valitseda,
kes valdasid enesevalitsemise kunsti,
nende enesevalitsus
mõjutas kõige rohkem nende edasist elu ja edukust.
Enesevalitsus.
See pole siis mingi tühine asi.
See mõjutab kogu meie elu.
See pole küll tänapäeval eriti moes.
See pole praegusel mobiiliajastul tõesti moes.
Kõike peab ju saama kohe. - Ja kõik peab olema tore.
Me tegime oma koolist nutiseadmevaba kooli.
On väga oluline lasta lapsel harjutada enesevalitsust.
Sellel on nii suur mõju.
On siis kaks meetodit.
Minu vana tegutsemisviis, kus ütlen kõike, mis pähe tuleb
ja uus meetod, kus ma valitsen enese üle.
Pean enne mõtlema, kui midagi välja ütlen.
Minu jaoks tähendab see seda,
et pean õppima uue meetodi suhtlemiseks, rääkimiseks
ja asjade välja ütlemiseks.
See on minu jaoks tõesti uus meetod.
Seda on võimalik õppida ja ma olen pidanud seda õppima.
Olen pidanud õppima mõtlema iga kord, kui ärritun.
Näiteks täna siia sõites jäi Jan hiljaks ja ma vihkan hilinemist,
sest ma olen selline korraarmastaja, et hilinemine tekitab minus stressi.
Siis pidin mõtlema, kuidas käituda?
Kas peaksin tegema selle kohta väikese märkuse?
Ei. Hoia parem suu kinni. - Tõmba käsipidur peale.
Nii on parem.
Jan ju tunneb mind ja see juhtus kindlasti kogemata.
Ma olin täitsa vait ja sellest ei tulnud mingit tüli.
Aitäh selle eest ja palun vabandust, et hilinesin.
Tuleb tõmmata pidurit.
Usklike jaoks on hea asi see, et Issand tahab meid aidata.
Kui rääkida enesevalitsusest, siis see on vaimuvili.
- See on siis minus olemas.
See elab minus, kui võtsin Jeesuse vastu.
Minus elab Issanda enesevalitsus. Ma ei pruugi sellest olla teadlik,
ma ei oska seda võibolla kasutada, aga see on minu sees olemas.
See ei ole kellegi jaoks võimatu ülesanne.
Galaatlastele 5:22 räägib Vaimu viljast.
Mitte viljadest mitmuses, vaid Vaimu viljast.
Kui püsime Vaimus, siis püsib meil ka hing sees.
"Aga Vaimu vili on armastus, rõõm, rahu, pikk meel, lahkus, headus,
ustavus, tasadus, enesevalitsus."
Tõmba pidur peale ja ole ühenduses Issandaga.
Meil on salajane jõuallikas.
Kui ise ei jaksa, suuda ega soovi, siis tuleb paluda Jeesus appi.
"Püha Vaim, tule nüüd appi!"
Ka mina pean seda kasutama, kuigi mul on rahulikum loomus,
ja head eeskujud lapsepõlvest.
See ei aita alati koolitöö olukorras, kui õpilastel on halb päev.
Siis ma ammutan seda jõudu ülalt.
Teen vahel nalja
ja sekkun erinevatesse olukordadesse,
aga teen seda armastusega.
See on eriti oluline, kui töötada lastega.
Laps ju alles harjutab enesevalitsemist ja vajab selleks eeskuju.
Teismeeas peab seda veelgi rohkem harjutama.
Kui ma ärritun ja asjad ajavad mind närvi;
kui see on kõik juba keele peal, mida kavatsen sulle öelda,
siis ma ei lase seda välja, vaid lähen pesuruumi Issanda ette.
- Ikka ja jälle see pesuruum.
Panen end kui pausile
ja palvetan: "Issand, mida ma teen? Aita mind! Miks ma olen nii vihane?
Mis mind nii ärritab?"
Ja siis püüan kuulata ja rahuneda.
Issand ütleb: "Joy, kõik on hästi." - "Kuidas see saab küll hästi olla?"
Ta ütleb: "Kõik on hästi. Ma olen siin. Kõik on hästi."
Ja siis Ta ütleb: "Jan ei teinud seda meelega.
See oli väike arusaamatus,
aga kui hakkad ta peale karjuma, võib tüli kesta terve õhtu otsa.
Ma aitan sind. Mine ja räägi, mida sa vajad."
Olgu. Vahel ma lausa kirjutan üles, mida ma vajan.
Näiteks, et ma tunnen end üksildasena ja vajan sind.
Viimasel ajal sa ei too enam kirjutisi, vaid ütled neid asju otse välja.
"Kas võiksid istuda siia diivanile, et saaksin olla su kaisus?"
Siis sa ütled: "Olgu," ja mina rahunen maha.
Ja sõda jääb puhkemata.
Mõnikord on enese valitsemine väga keeruline.
Näiteks siis, kui oled väga väsinud.
Füüsiliselt väsinud või stressis.
Tahan julgustada selles,
et Issand tahab just neis olukordades anda jõudu.
Isegi üleloomulikku jõudu.
Asi pole selles, et sooritame seda omast jõust.
See ei sõltu lihalikest jõuvarudest, sest tegemist on Vaimu viljaga.
Roomlastele 8:13:
"Sest kui te oma loomuse järgi elate, siis te surete;
kui te aga Vaimu abil ihu teod suretate, siis te elate."
Ka täna tahab Püha Vaim sind täita rahuga.
Püha Vaim tahab õpetada meile kõigile enesevalitsust.
Sest Tema suudab ennast valitseda. Ta on enesevalitsemise meister.
Ta on Issand, kes alati püsib rahulikuna
ja tahab meid kõiki aidata.
Kui need asjad on sinu jaoks rasked, siis ära kaota lootust.
Ära mõtle, et sul peab olema imeline lapsepõlv
nagu mina enda omast äsja rääkisin. Seda pole tarvis.
Jumal on kõikidest nendest olukordadest kõrgemal.
Tema suudab ennast valitseda ja on alati täis enesevalitsust.
Ta suudab meid kõiki aidata.
Ole õnnistatud ja tea, et Issand on koos sinuga. Aamen.
Palvetame koos sinuga
Tänu Taevaisa, et Vaimu vili on meie kõikide sees.
Tänu Issand, et Sina oled täis armastust,
rõõmu, rahu, pikka meelt, lahkust,
headust, ustavust, tasadust ja enesevalitsust.
Tahame kuulutada seda kõike rohkem oma ellu.
Tänu Issand, et Sa aitad meil sellest kinni haarata
ja anda end Sinu Vaimule, et Vaimu vili saaks nähtavale tulla.
Igas situatsioonis ja kõikides olukordades.
Tänu Issand, et Sa aitad ning õnnistad
ja täidad meid Püha Vaimuga just praegu.
Me täname Sind Issand selle eest, et Sa tõesti elad meie sees.
See on tõesti vägev asi.
Issand, Sa oled nii hea, nii võimas ja nii rahulik.
Sinul on usaldav meelsus. Sa ei karda mitte midagi.
Sa oled väga usaldav.
Issand, minu sisemus on täidetud Sinuga.
Issand, Sa oled täis rõõmu ja rahu,
Sa oled täis armastust ja usku.
Sa oled võitja.
Issand, Sa oled suurem, kui kõik asjad siin maa peal.
Aitäh Issand, et Sa tõesti oled Jumal
ja me võime meeles pidada, kes me sees elab.
Issand aitäh, et ma võin lõõgastuda
ning olla usaldava meelsusega.
Võin olla Sinu poolt kantud.
Issand, tahan tänada Sind ka selle eest,
et Sa oled öelnud, et Sa seisad meie eest.
Sa tead kõiki neid olukordi, kus me vajame kedagi end kaitsma.
Sa tead, kui me vajame abi konfliktide lahendamises.
Me anname ja toome üheskoos Sulle
just need meie jaoks keerulised inimsuhted ja olukorrad.
Aitäh Issand, et Sa lähed sellesse suhtesse, selle inimese sisse
ja hakkad tegema rahu rajamise tööd.
Me tahame õnnistada neid inimesi Jeesuse nimel.
Me õnnistame südamest neid inimesi, kes teevad meie elu keeruliseks.
Me õnnistame neid ja kuulutame neile rahu.
Me kuulutame andeksandmist ja laseme nad vabaks Jeesuse nimel.
Tänu Issand!
Me võime anda need asjad Sinu kätte.
Sa oled öelnud, et kui anname oma mured Sinu kätte,
siis Sina hoolitsed meie eest.
Tänu Issand, et Sa ka aitad meil kõigil kasvada enesevalitsuses.
Aitäh, et järgmisel korral, kui tekib tahtmine öelda otse,
siis saame paluda Sinu abi: "Pane valvurid meie huulte uksele."
Tuleta meile meelde, et tõmbaksime käsipidurit,
et me ei teeks üksteisele haiget, vaid võiksime püsida rahulikena
ja võiksime püsida armastuses kõikidest katsumustest hoolimata.
Aita meil kasvada, Issand. Aita meil kasvada, Jeesuse nimel.
Aamen.
Kas tead, mida ma pean pisut piinlikkust tundes ütlema?
See on ju sama asi, mida me õpetame lastele lasteaias.
On tõesti.
Mina pean tegema seda sama.
Pean tegema samamoodi nagu lasteaiaõpetajad ütlevad.
Jah, nüüd tuleb sõna kuulata.
Tuleb võtta aeg maha, kui miski ajab väga vihaseks
ja enne mõtlema, kui midagi suust välja lasen.
Pean rääkima ja selgitama, mis mulle muret tekitab.
Tuleb asjad ära lahendada ja paluda andestust,
tuleb kallistada ja ära leppida ning jälle koos edasi mängida.
See on täpselt sama asi, kuigi ma olen täiskasvanu.
Olgu siis pealegi. See selleks.
Kui soovid rohkem teada saada meie koolitöö ja lasteaia kohta,
siis külasta meie kodulehekülge, mida näed ekraanil.
Ole õnnistatud Jeesuse nimel.
Meile on antud kuninglik käsk:
viia evangeelium kogu maailma.
See on tohutu suur ülesanne,
aga me kõik võime olla osalised selles.
TV7 kaudu võib igaüks meist vahendada rõõmusõnumit.
Interneti ja telekanalite kaudu levib TV7 kogu maailmas.
Tule osalema ja tee seda annetustelefoni kaudu juba täna.
Võid helistada Eesti TV7 numbrile 900 1777 (hind 7)
ja oledki hopsti osaline.
Võid kasutada ka kontonumbeid, mida näed peatselt ekraanil.
Ära jää mõtlema, vaid tule kaasa
ja teeme koos seda tööd,
kuni kogu maailm on kuulnud evangeeliumi. Aamen.
Annetustelefon: 900 1777 (hind 7) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin